《雪酒为金粟公赋》
明代·史谨

碧落无声散玉尘，片时盈尺拥篱根。扫归银瓮浑同色，酿出璚浆不见痕。

陶谷谩劳烹活火，杜康未许恃专门。岂知祥瑞成狂药，偏称吾家老瓦盆。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。